Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 151/15/6611	Zvolen, 15.7.2015
EEČ : 2-51-79-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 416,55 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Mesto XXXXX, Tajovského 7 XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obvodné oddelenie PZ Sliač pod spisovou značkou ORP-291/SL-ZV-2015.
	Obvinený XXXXX, nar. 15. 09. 1979 vyhlásil, že spáchal skutok spočívajúci v tom, že dňa 24. 08. 2014 v čase okolo 18.00 h po skončení futbalového zápasu v obci XXXXX v priestoroch futbalového štadióna FK XXXXX, fyzicky napadol XXXXX a to tak, že po tom, ako ho niekto sotil a spadol na zem, ho kopol chodidlom do hlavy, do oblasti lícnej kosti následkom čoho XXXXX, nar. 10. 05. 1965, bytom XXXXX, Kúpeľná 228/41, utrpel pomliaždenie očného viečka a okolia oka bez nutnosti PN. 
Medzi obvineným XXXXX a poškodeným došlo za asistencie probačného a mediačného úradníka Okresného súdu vo Zvolene k uzatvoreniu zmieru v zmysle § 220 ods. l Tr. poriadku s tým, že obvinený XXXXX vyjadril ľútosť s vyhlásením, že sa poškodenému XXXXX ospravedlňuje. Škodu mu uhradil vo výške 200,-- Eur dňa 13. 05. 2015. Škodu vo výške 216,55 Eur, ktorá vznikla za poskytnutú zdravotnú starostlivosť VšZP a.s., Skuteckého 22, a.s., pobočka Banská Bystrica, uhradil dňa 29. 05. 2015. 
Obvinený XXXXX dňa 09. 07. 2015 zložil na účet Krajskej prokuratúry Banská Bystrica  č. účtu 7000165659/8180, vedený v NBS sumu vo výške 50,- Eur, určenú na všeobecne prospešné účely, z ktorej 50 % patrí štátu na peňažnú pomoc obetiam trestnej činnosti a 50 % určil za adresáta - Mesto XXXXX, Tajovského 7, IČO: 00319805, č účtu 19724412/0200. 

Odôvodnenie: 
	Uznesením povereného príslušníka OO PZ Sliač sp. zn. ORP-291/SL-ZV-15 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. l Tr. poriadku vznesené obvinenie XXXXX pre prečin výtržníctva podľa § 364 ods. 1 písm. a/ Tr. zákona, ktorého sa dopustil na tom skutkovom základe, že dňa 24. 08. 2014 v čase okolo 18.00 h po skončení futbalového zápasu v obci XXXXX v priestoroch futbalového štadióna FK XXXXX, fyzicky napadol XXXXX a to tak, že po tom, ako ho niekto sotil a spadol na zem, ho kopol chodidlom do hlavy, do oblasti lícnej kosti následkom čoho XXXXX, nar. 10. 05. 1965, bytom XXXXX, Kúpeľná 228/41, utrpel pomliaždenie očného viečka a okolia oka bez nutnosti PN. 

Medzi obvineným XXXXX a poškodeným došlo za asistencie probačného a mediačného úradníka Okresného súdu vo Zvolene k uzatvoreniu zmieru v zmysle § 220 ods. l Tr. poriadku s tým, že obvinený XXXXX vyjadril ľútosť s vyhlásením, že sa poškodenému XXXXX ospravedlňuje. 
Vyhlásil že spáchal skutok, za ktorý je stíhaný.
 Škodu poškodenému uhradil vo výške 200,-- Eur dňa 13. 05. 2015. Škodu vo výške 216,55 Eur, ktorá vznikla za poskytnutú zdravotnú starostlivosť VšZP a.s., Skuteckého 22, a.s., pobočka Banská Bystrica, uhradil dňa 29. 05. 2015. 

Obvinený XXXXX dňa 09. 07. 2015 zložil na účet Krajskej prokuratúry Banská Bystrica  č. účtu 7000165659/8180, vedený v NBS sumu vo výške 50,- Eur, určenú na všeobecne prospešné účely, z ktorej 50 % patrí štátu na peňažnú pomoc obetiam trestnej činnosti a 50 % určil za adresáta - Mesto XXXXX, Tajovského 7, IČO: 00319805, č účtu 19724412/0200. 

	Obvinený a poškodený vyjadrili s týmto spôsobom vybavenia veci súhlas.

	Preskúmaním spisového materiálu zisťujem, že v predmetnej veci sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu uvedenú v § 220 ods. l Tr. poriadku.  

Obvinený XXXXX doposiaľ nebol priestupkovo riešený, a ako vyplýva z odpisu z registra trestov ani súdom trestaný.

	Vzhľadom na povahu a závažnosť spáchaného činu, na mieru akou bol činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci. Preto som rozhodol tak ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor